en en da da ms da da hu en en tr da tr da en da da da da pl sv da de de da da da de da da da en en da da da da da ka da da da da en en de da da fr da da da da sv da sv da da da da de da
Fra Wikibooks, den frie samling af lærebøger
Spring til navigation Spring til søgning
Chun Doo-hwan (født 18. januar 1931 i Hapcheon) er en sydkoreansk militærperson og politiker. Han var landets leder mellem 1979 og 1988 og præsident fra 1980.
Han tilhørte en gruppe militærpersoner, som greb magten i Sydkorea efter mordet på landets autoritære leder Park Chung-hee 1979. Efter en intern magtstrid blev Chun snart enehersker. I 1980 tiltrådte han embedet som præsident, opløste nationalforsamlingen og indførte krigslove. Opløb i Kwangju blev slået ned med stor brutalitet, da næsten 1.200 studenter blev dræbt eller forsvandt efter, at militærpolitiet havde stormet byen. Blandt de oppositionelle politikere, som dømtes til døden, var den senere præsident og Nobelprismodtageren Kim Dae-jung, som imidlertid benådedes efter amerikansk indgriben. Som præsident fortsatte Chun på den indledte vej og beskyttede en markedsøkonomisk linje og gode relationer til Japan samtidig med, at han som militær diktator udøvede et stærkt centraliseret styre men så også Sydkoreas økonomi vokse efter omfattende liberaliseringer. Efter gentagne protester mod hans autoritære regime og trussel om, at de Olympiske Lege, som Sydkorea skulle være vært for, ville blive indstillet, trådte han frivilligt tilbage fra præsidentposten i 1988 og efterfulgtes af sin støtte, Roh Tae-woo. Han dømtes i 1996 til døden for at have beordret henrettelser af oppositionelle, men benådedes ved Kim Dae-jungs indgriben.
Andrew C. Nahm og James E. Hoare: Historical dictionary of te Republic of Korea; Scarecrow Press, Lanham, MD 2004; ISBN 0-8108-4949-6
Sider, der bruger automatiske ISBN-henvisninger
Diskussionsside for denne IP-adresse
Referer til denne side
Denne side blev senest redigeret d. 23. november 2021 kl. 05:47.
Tekst er tilgængelig under licensen Creative Commons Kreditering-Del på samme vilkår; yderligere betingelser kan være gældende. Se vores Brugsbetingelserne for flere oplysninger.